open-index/open-wikipedia-markdown huggingface dataset:
Kiryū

**Kiryū** (桐生市, きりゅうし, *Kiryū-shi*) é un concello da prefectura de Gunma no Xapón. Está situado ó norte da rexión de Kantō e ó leste da prefectura, na parte leste da illa de Honshū. A súa superficie é de 274,57&nbsp;km², a poboación é de 122.612 habitantes (2009) e ten unha densidade de poboación de 447 h/km².

O concello de Kiryū limita cos concellos de Ōta, Isesaki, Maebashi, Numata, Midori (que son da prefectura de Gunma); de Sano e Ashikaga (que son da prefectura de Tochigi).

## Véxase tamén 
### Ligazóns externas 
* Sitio web oficial da cidade de Kiryū .
Concello da Enfesta

miniatura|Igrexa da parroquia da Enfesta.
**A Enfesta** era un antigo concello de Galiza pertencente a comarca de Compostela. Como moitos outros municipios galegos, creouse en 1836.

## Etimoloxía 
O topónimo *Enfesta* é un orónimo que indica un terreo irregular con bastante pendente.

## Historia e características 
O 14 de agosto de 1854, ao principio do Bienio Progresista, o Concello de Enfesta foi suprimido e integrado no de Santiago de Compostela. Foi nomeado no seu lugar un denominado *alcalde de parroquia*, cuxa responsabilidade abranguía toda a chamada «*parroquia de Enfesta*». Esta situación debeu durar pouco tempo.

O 29 de decembro de 1962, a entidade municipal foi suprimida e anexionada a Santiago de Compostela, sendo alcalde da capital galega Ángel José Porto Anido. O último rexedor municipal da Enfesta foi Manuel Balado, quen abandonou o cargo unha semana antes da anexión.

O concello da Enfesta estaba formado polas parroquias da Barciela, Busto, O Carballal, Cesar, A Enfesta, Fecha, Grixoa, Marantes, Nemenzo, Sabugueira, Santa Cristina de Fecha e Verdía.

## Poboación 
## Notas 
## Véxase tamén 
### Outros artigos 
* Concello de Conxo
### Ligazóns externas 
* Concello de Oroso - Guía histórica en imaxes
O príncipe feliz

**O príncipe feliz** é un conto de fadas escrito polo poeta, escritor e dramaturgo británico-irlandés Oscar Wilde. Foi publicado por primeira vez n'*O príncipe feliz e outros contos* xunto a outros catro contos do autor en 1888.

## Enredo 
O protagonista da historia é a estatua dourada dun príncipe, que está no superior dunha columna onde podía ver toda a cidade, e unha andoriña, que se despediu da súa migración a África polo amor que sentía por unha cana. A andoriña aterrou na estatua e viu que o príncipe estaba a chorar por causa das inxustizas que podían ser vistas dende a súa posición. Entón lle pide a ave que entregue aos necesitados as xoias que o adornan. O paxaro así o fai e quédase có príncipe durante as semanas seguintes, distribuíndo as xoias ata que a estatua fica completamente desprovista de ouro e ornamentos. Pero inverno empeora e a andoriña, debido ó frío, morre bicando os labios do príncipe. Ó ver iso, o corazón da estatua rómpese. O día seguinte, o prefeito observou o estado deteriorado da estatua, e mandou que fora retirada e derretida. Pero o corazón do príncipe non se derrete no forno, e o votan nun monte de poeira, onde tamén se atopa o corpo da ave. Pero entón Deus dixo a un dos seus anxos:

-Tráeme as dúas cousas máis preciosas da cidade.

E o anxo tomou o corazón da estatua e o paxaro morto.

-Escolliches ben -dixo Deus-. No meu xardín do ceo, este pequeno paxaro ha cantar para sempre, e na miña cidade de ouro o príncipe feliz repetirá o meu *louvor.

## Publicación
*O príncipe feliz* foi publicado por primeira vez en 1888 na colección O príncipe feliz e outros contos, que reúne cinco historias de Oscar Wilde. Foi escrito dous anos despois do nacemento do fillo do autor Vyvyan.
O príncipe ra

**O príncipe ra** é un conto de fadas tradicional, coñecido pola versión dos irmáns Grimm.

## Resumo do conto 
Unha princesa ten unha bóla de ouro que ama, pero un día, xogando ó redor dunha fonte, cáeselle nela. Para recuperala fai un pacto cunha ra: esta traeralle a bóla e, en troco, a princesa será a súa amiga e levarana ó palacio. Pero a princesa, cando xa tivo o que quería, esqueceuse da súa promesa, polo que a ra foi a palacio a pedir que a cumprira. A princesa tivo que facelo porque así o ordenou o seu pai, pero todo cambia cando descobre que a ra é realmente un príncipe encantado.

## Véxase tamén 
### Outros artigos 
* Irmáns Grimm
O soldadiño de chumbo

***O soldadiño de chumbo*** é un conto de fadas escrito polo escritor e poeta danés Hans Christian Andersen (1805-1875), famoso polos seus contos para nenos. Foi publicado por primeira vez o 2 de outubro de 1838.

## Resumo do conto 
No día do seu aniversario, un neno recibe un conxunto de soldadiños de chumbo nunha caixa. Un deles ten só unha perna, pois non houbo suficiente metal para darlle forma completa. Preto de onde foi pousado, encóntrase unha fermosa bailarina de papel, tamén apoiada nunha soa perna e o soldadiño namórase dela. Pero á noite, un trago aparece nunha caixa negra de sorpresas, e prohíbelle ollar para ela. O soldado ignórao, pero el ameázao con vingarse, o que ocorre cando ó día seguinte, o soldadiño cae dunha fiestra e vai parar á rúa.

Dous nenos atópano e colócano nun barco de papel que é engulido por un bueiro e máis tarde por un peixe. O peixe é capturado e colocado sobre a mesa, sorprendentemente, na mesma casa de onde saíra o soldadiño, quen está feliz por ver de novo a bailarina; pero inexplicabelmente, o neno de repente tírao á cheminea. Ó mesmo tempo, un refacho de vento lanza tamén á bailarina as chamas, consumíndose os dous á vez. Cando ó día seguinte, unha empregada vai limpar a cheminea, descobre que a soldado tornouse nunha figura en forma de corazón.

## Publicación 
*O soldadiño de chumbo* foi publicado por primeira vez o 2 de outubro de 1838 por C.A. Reitzel en Copenhaguen na colección *Contos de fadas contados para nenos. Nova colección. Primeiro tomo. 1838. (Eventyr, fortalte for Børn. Ny Samling. Første Hefte. 1838.)*. Foi reeditado o 18 de decembro de 1849 en *Contos de fadas. 1850 (Eventyr. 1850.)* e de novo o 15 de decembro de 1862 na colección *Contos e historias de fadas. Primeiro tomo. 1862. (Eventyr og Historier. Første Bind. 1862.)*.Eventyr og Historier. Første Bind. 1862.)''.

## Notas 
## Véxase tamén 
### Outros artigos 
* Hans Christian Andersen
Miguel Ángel Villar Pinto

**Miguel Ángel Villar Pinto**, nado na Coruña o 29 de decembro de 1977, é un escritor galego en lingua castelá de literatura infantil.

## Traxectoria 
Participou en escavacións arqueolóxicas en Huesca, País Vasco e Galicia, ademais de desempeñar tarefas arquivísticas no Arquivo da Colexiata de Santa María do Campo da Coruña namentres estudaba a carreira de Historia. En 2005 publicou o seu primeiro libro.

## Obra 
### Novela 
* *La sangre de Dios*. Septem Ediciones, 2005. ISBN 978-84-95687-63-0.
* *Balarian*. Castellar de la Frontera: Castellarte, 2006. ISBN 978-84-933354-9-6.
* *El camino del guerrero*. Málaga: Corona Borealis, 2006. ISBN 978-84-95645-80-7.

### Contos 
* *Leyendas de Arabia*. Málaga: Corona Borealis, 2006. ISBN 978-84-95645-74-6.
* *Los bosques perdidos*. Edimáter: 2007. ISBN 978-84-935175-1-9.
* *El bazar de los sueños*. Edimáter: 2009. ISBN 978-84-96870-21-5.

### Libros infantís 
* *Narsú y el collar mágico*. Edimáter, 2008. ISBN 978-84-935175-8-8.
* *Las preguntas de Nair*. Edimáter, 2009. ISBN 978-84-96870-17-8.
* *Este circo es un desastre*. Edimáter, 2010. ISBN 978-84-96870-43-7.
* *La maldición del castillo desencantado*. Edimáter, 2011. ISBN 978-84-96870-74-1.

## Véxase tamén 
### Ligazóns externas 
* Páxina de Miguel Ángel Villar Pinto
A sereíña

***A sereíña*** é un conto de fadas escrito polo escritor e poeta dinamarqués Hans Christian Andersen (1805-1875), célebre polos seus contos infantís. Foi publicado por vez primeira o 7 de abril de 1837.

## Resumo do conto 
A sereíña cumpriu a idade necesaria para poder subir á superficie. Na súa primeira incursión, salva a un príncipe de afogar no mar, e queda namorada del. Pero, aínda que fía unha serie de sacrificios, incluíndo a aceptación do pacto cunha meiga de perder a voz a cambio dun corpo humano, o príncipe finalmente namórase doutra muller. A sereíña tivo entón a oportunidade de volver á súa vida baixo o mar, pero para iso debía facer dano ó príncipe, escolleu sacrificarse por el. Cando cre que xa chegou o seu final, unhas fadas lévana a vivir ó ceo.
## Publicación 
O conto de *A sereíña* foi escrito en 1836, e publicado por primeira vez por C.A. Reitzel en Copenhaguen o 7 de abril de 1837 na colección *Contos de fadas contados para nenos. Tercer volumen. 1837* (* Eventyr, fortalte for Børn. Første Samling. Tredie Hefte. 1837.*). Foi reeditado o 18 de decembro de 1849 na colección *Contos de fadas* (*Eventyr. 1850*), e de novo o 15 de decembro de 1862 en *Contos e historias de fadas. Primeiro volumen. 1862* (*Eventyr og Historier. Første Bind. 1862.*).

## Adaptación de Disney 
O 17 de novembro de 1989, Walt Disney Pictures estreou o primeiro filme de animación d' A sereíña (*The Little Mermaid*) baseado no conto de Andersen. Pero existen algunhas diferenzas entre o texto orixinal e a produción de Disney, entre as que se poden destacar:

## A sereíña (estatua) 
:
A estatua d' *A sereíña*, sita na baía do porto de Copenhague, é un dos símbolos máis característicos e visitados desta cidade. Representa á personaxe do conto de Hans Christian Andersen.

Foi encargada en 1909 polo empresario Carl Jacobsen (fillo do fundador de "Carlsberg") ao escultor Edvard Eriksen, que se inspirou nunha bailarina do Ballet Real e na súa muller para realizar a obra. A estatua foi emprazada no seu lugar actual o 23 de agosto de 1913, sobre unha base de penas na beira do mar.

Aínda que ao longo da súa historia sufriu numerosos ataques vandálicos, sempre puido ser reconstruída xa que se conservan moldes de cada unha das súas partes.
## Notas 
## Véxase tamén 
### Outros artigos 
* Hans Christian Andersen
### Ligazóns externas
Fraternidad Muprespa

**Fraternidad-Muprespa** é unha Mutua de Accidentes de Traballo e enfermidades Profesionais española, recoñecida pola Seguridade Social co número 275.

## Historia
A Mutua Fraternidad-Muprespa xorde como resultado da fusión das Mutuas La Fraternidad (núm. 166), e Muprespa-Mupag-Previsión (núm. 269), realizada o 31 de decembro de 1998.

**La Fraternidad** fora fundada en 1929 en Bilbao por Escolástico Zaldívar. Nos seus comezos xordeu como unha asociación de estrutura familiar cuxo principal obxectivo consistía en colaborar co sistema da Seguridade Social na xestión dos accidentes de traballo e nas enfermidades profesionais.

Na década dos 80 e inicios dos 90 Fraternidade absorbe máis de 14 Mutuas, destacando:

*Mutua Almanseña (núm. 65).
*Mutua Rural (núm. 222).
*Mutua General Industrial y Agrícola (núm. 123).
*Seguridad Mutua (núm. 93).
*Mutua de Empresas Mineras e Industriales (núm. 127).

**Muprespa**, naceu en 1990, comezando a súa actividade principalmente no sector público, xestionando unha gran parte das empresas pertencentes ao Instituto Nacional de Industria, antigo INI. En 1996 fusiónase coa Mutua Mupag-Previsión para aumentar a súa carteira de mutualistas. En 1998 os órganos directivos da empresa apostan pola fusión con La Fraternidad, constituíndo Fraternidad-Muprespa.

Finalmente en 2006 prodúcese unha división da empresa ao ser necesario por Lei, que a parte dedicada á Prevención de Riscos Laborais e a Vixilancia da Saúde, formen unha Sociedade diferenciada da mutua de accidentes laborais e enfermidades profesionais. Nese momento nace a Sociedade de Prevención de Fraternidad Muprespa.

## Cifras e datos
Actualmente Fraternidad Muprespa protexe 1,4 millóns de traballadores e dá servizo a 309.475 compañías.

### Informe económico ano 2007
*Ingresos 1066,26 millóns de euros.
*Gastos 887,58 millóns de euros.
*Reservas de xestión por enriba dos 500 millóns de euros.

## Véxase tamén
### Ligazóns externas
*Fraternidad Muprespa
*Historia
*AMAT
Armada

O termo **Armada** pode referirse a:

***Armada (mariña)**, conxunto de forzas navais dun país;
***Armada Española**, rama marítima das Forzas Armadas Españolas.

Como topónimo, pode referirse a:

;En Galiza
***Armada**, lugar da parroquia de Santalla de Devesa, no concello de Friol;
***Armada**, lugar da parroquia de Sobreda, no concello do Saviñao;
***A Armada**, lugar da parroquia de Bealo, no concello de Boiro;
***A Armada**, lugar da parroquia de Cartelle, no concello de Cartelle;
***A Armada**, lugar da parroquia de Rabal, no concello de Celanova;
***A Armada**, lugar da parroquia de Maniños, no concello de Fene;
***A Armada**, lugar da parroquia de Lagos, no concello de Láncara;
***A Armada**, lugar da parroquia de Queimadelos, no concello de Mondariz;
***A Armada**, lugar da parroquia do Alto de Xestoso, no concello de Monfero;
***A Armada**, lugar da parroquia do Burgo, no concello de Muras;
***A Armada**, lugar da parroquia de Muras, no concello de Muras;
***A Armada**, lugar da parroquia de Vilamaior, no concello de Ordes;
***A Armada**, lugar da parroquia de Marzoa, no concello de Oroso;
***A Armada**, lugar da parroquia do Ermo, no concello de Ortigueira;
***A Armada**, lugar da parroquia da Torre, no concello do Páramo;
***A Armada**, lugar da parroquia de Combarro, no concello de Poio;
***A Armada**, lugar da parroquia de Langueirón, no concello de Ponteceso;
***A Armada**, lugar da parroquia de Salcedo, no concello de Pontevedra;
***A Armada**, lugar da parroquia de Cumbraos, no concello de Sobrado;
***A Armada**, lugar da parroquia de Lumeares, no concello da Teixeira;
***A Armada**, lugar da parroquia de Bascuas, no concello de Vila de Cruces;
***A Armada**, lugar da parroquia de Vilarmaior, no concello de Vilarmaior;
***A Armada**, lugar da parroquia de Roupar, no concello de Xermade;
***A Armada de Abaixo**, lugar da parroquia de San Claudio, no concello de Ortigueira;
***A Armada de Arriba**, lugar da parroquia de San Claudio, no concello de Ortigueira;
***A Armada do Cando**, lugar da parroquia de San Fiz de Monfero, no concello de Monfero;
***A Armada Nova**, lugar da parroquia de Soandres, no concello da Laracha;
***A Armada Vella**, lugar da parroquia de Soandres, no concello da Laracha;
***Santa Cataliña de Armada**, lugar da parroquia de Santa Comba, no concello de Santa Comba.
Hakodate

**Hakodate** (函館市, はこだてし, *Hakodate-shi*) é unha cidade e concello da subprefectura de Oshima e da prefectura de Hokkaidō no Xapón, capital da súa subprefectura. Está situado ao sur da illa de Hokkaidō, no norte do Xapón. A súa superficie é de 677,92&nbsp;km², a poboación é de 284.910 habitantes (2009) e ten unha densidade de poboación de 420 h/km².

O concello de Hakodate limita cos concellos de Hokuto, Nanae e Shikabe.

## Turismo e lugares de interese 
* Castelo Goryōkaku (五稜郭).
* Igrexa ortodoxa rusa de Hakodate (函館ハリストス正教会復活聖堂).

## Cidades irmandadas 
*  Halifax, Nova Escocia, Canadá (1982).
*  Vladivostok, Rusia (1992).
*  Lake Macquarie, Nova Gales do Sur, Australia (1992).
*  Yuzhno-Sakhalinsk, óblast de Sakhalin, Rusia (1997).

## Galería de imaxes 

Ficheiro:Hakodate Goryokaku Panorama 1.JPG|Castelo Goryōkaku.
Ficheiro:Hakodate Russian Orthodox Church, May 2006.jpg|Igrexa ortodoxa rusa de Hakodate.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Hakodate .
O lobo e os sete cabuxos

***O lobo e os sete cabuxos*** (no orixinal alemán, *Der Wolf und die sieben jungen Geisslein*), ***O lobo e os sete cabritiños*** ***Os sete cabritos***, é un conto de fadas tradicional recollido polos irmáns Grimm.

## Resumo do conto 
Cando a nai das sete cabuxas tivo que saír de casa, avisounas de que tiveran coidado co lobo, pois seguramente tentaría enganalas para que lle abrisen a porta e comelas. Malia o coidado das cabuxas, o lobo consegue entrar e só unha, a máis cativa, puido salvarse de ser comida polo lobo agochándose na caixa do reloxo. Cando a nai volveu á casa, contoulle o que acababa de ocorrer e, xuntas, salvan as outras cabuxas e líbranse do lobo.

## Publicación 
*O lobo e as sete cabuxas* é o conto número 5 dos irmáns Grimm.

## Notas 
## Véxase tamén 
### Outros artigos 
* Irmáns Grimm
Subprefectura de Shiribeshi

A **subprefectura de Shiribeshi** (後志支庁, しりべししちょう, *Shiribeshi-shichō*) é unha subprefectura da prefectura de Hokkaidō no Xapón. Ten 4.305,65&nbsp;km² de superficie e unha poboación de 256.184 habitantes (2004). A súa capital é Kutchan-chou.

## Xeografía 
### Cidades 
*Otaru-shi (小樽市, おたるし)

### Distritos 
*Abuta-gun (虻田郡, あぶたぐん)
**Quimobetsu-chō (喜茂別町, きもべつちょう)
**Kutchan-chō (倶知安町, くっちゃんちょう: capital)
**Quiougoku-chō (京極町, きょうごくちょう)
**Makkari-mura (真狩村, まっかりむら)
**Niseko-chō (ニセコ町, にせこちょう)
**Rusutsu-mura (留寿都村, るすつむら)
*Furubira-gun (古平郡, ふるびらぐん)
**Furubira-chou (古平町, ふるびらちょう)
*Furuu-gun (古宇郡, ふるうぐん)
**Kamoenai-mura (神恵内村, かもえないむら)
**Tomari-mura (泊村, とまりむら)
*Iwanai-gun (岩内郡, いわないぐん)
**Iwanai-chō (岩内町, いわないちょう)
**Quiouwa-chō (共和町, きょうわちょう)
*Isoia-gun (磯谷郡, いそやぐん)
**Rankoxi-chō (蘭越町, らんこしちょう)
*Xakotan-gun (積丹郡, しゃこたんぐん)
**Xakotan-chō (積丹町, しゃこたんちょう)
*Ximamaqui-gun (島牧郡, しままきぐん)
**Ximamaqui-mura (島牧村（しままきむら)
*Suttsu-gun (寿都郡, すっつぐん)
**Kuromatsunai-chō (黒松内町, くろまつないちょう)
**Suttsu-chō (寿都町, すっつちょう)
*Ioichi-gun (余市郡, よいちぐん)
**Akaigawa-mura (赤井川村, あかいがわむら)
**Niqui-chō (仁木町, にきちょう)
**Ioichi-chō (余市町, よいちちょう)

## Véxase tamén 
### Ligazóns externas 
* Sitio web oficial da subprefectura de Shiribeshi .
O xigante egoísta

***O xigante egoísta*** é un conto de fadas escrito polo poeta, escritor e dramaturgo británico-irlandés Oscar Wilde. Foi publicado por primeira vez n'*O príncipe feliz e outros contos* xunto a outros catro contos do autor en 1888.

## Trama 
Un xigante ten un xardín ó que lles gusta ir xogar ós nenos, pero o xigante constrúe un muro para que non poidan pasar. Dende entón, no xardín sempre é inverno, e así segue sendo ata que os cativos atopan un oco por onde entrar. Con eles chega a primavera e o xigante decátase do seu erro ó prohibir ós nenos xogar. Axuda entón a un neno a rubir unha árbore, e este dálle un bico afectuoso. É a este neno a quen colle máis afecto; mais non o volve ver ata que, xa vello e en pleno inverno, ve o seu xardín con flores e ó neno, baixo dunha árbore branca. Cando chega xunta el, ve que ten feridas nas mans e nos pés, e furioso ó pensar que alguén lle mancara, preguntoulle:

-Quen se se atreveu a te mancar? -pois nas palmas das súas mans tiña sinais de dous pregos, ó igual que nos seus peciños.

-Quen se se atreveu a te mancar? -berrou o xigante-. Dimo para que poida coller a miña espada e matalo.

-Non -respondeu o neno-, porque estas son as feridas do amor.

-Quen es? -dixo o xigante, e un estraño medo invadiuno, facéndolle caer de xeonllos perante o pequeno.

E o neno sorriu e díxolle:

-Unha vez deixáchesme xogar no teu xardín. Agora vén comigo ó meu xardín, que é o ceo.

## Notas 
## Publicación 
*O xigante egoísta* foi publicado por primeira vez en lingua inglesa en 1888 na colección O príncipe feliz e outros contos, que reúne cinco historias de Oscar Wilde. Foi escrito dous anos despois do nacemento do fillo do autor Vyvyan.
O lobo gris

**O lobo gris** é un conto de fadas do escritor e poeta escocés George MacDonald (1824–1905).

## Argumento 
Un estudante que está de viaxe vese envolto nunha treboada que lle obriga a refuxiarse nunha cova. Despois dun tempo aparece unha muller que lle ofrece un mellor refuxio á noite: a casa da súa nai. Unha vez alí, o alumno nota algúns comportamento e situacións raras que fan máis que aumentar cando vai durmir, pois un lobo sácao dos seus soños, listo para atacar. Defendéndose como pode, consegue escorrentar a besta, pero ó día seguinte, descobre que, en realidade, o lobo e á muller que coñeceu na cova, pois é unha muller-lobo. Só tiña unha maneira de poñerse a salvo, e era fuxir da casa e retornar ó camiño, como así o fixo.

## Véxase tamén 
### Outros artigos 
* George MacDonald
Vivérridos

A dos **vivérridos** (*Viverridae*) é unha familia de mamíferos da orde dos carnívoros e suborde dos feliformes, que inclúe ás **xenetas** ou **algarias** e ás **civetas**.

Son de corpo pequeno, maiormente arbóreas.. Parécense aos gatos, mais teñen o fociño máis semellante ás mangostas. A súa lonxitude, excluíndo a súa longa cola, vai de 40 a 70&nbsp;cm, e o seu peso oscila de 1 a 5&nbsp;kg, con extremo nos manturóns de 13&nbsp;kg. Coñécense 32 especies.

En Sri Lanka, as especies coñécense como "Kalawedda" pola comunidade de fala Sinhala. Aínda que moitos usan os termos "Uguduwa" e "Kalawedda" intercambiantes, aínda que "Uguduwa" refire á civeta palmeira máis que ao gato civeta. 
Os vivérridos son nativos dos trópicos do Vello Mundo, toda África, sur do Mediterráneo, Madagascar, e a Península Ibérica. Os seus mellores hábitats: terras inundables, sabanas, montañas e, sobre todo, selvas tropicais. En consecuencia, coa perda do hábitat; están sendo consideradas especies vulnerables.

## Clasificación 
* **Subfamilia** *Hemigalinae* 
** **Xénero** *Chrotogale* 
*** *Chrotogale owstoni* 
** **Xénero** *Cynogale* 
*** *Cynogale bennettii* 
** **Xénero** *Diplogale* 
*** *Diplogale hosei* 
** **Xénero** *Hemigalus* 
*** *Hemigalus derbyanus* 
* **Subfamilia** *Paradoxurinae* 
** **Xénero** *Arctictis* 
*** *Arctictis binturong* 
** **Xénero** *Arctogalidia* 
*** *Arctogalidia trivirgata* 
** **Xénero** *Macrogalidia* 
*** *Macrogalidia musschenbroekii* 
** **Xénero** *Paguma* 
*** *Paguma larvata* 
** **Xénero** *Paradoxurus* 
*** *Paradoxurus hermaphroditus* 
*** *Paradoxurus zeylonensis* 
*** *Paradoxurus jerdoni* 
* **Subfamilia** *Viverrinae* 
** **Xénero** *Civettictis* 
*** *Civettictis civetta* 
** **Xénero** *Genetta* 
*** *Genetta abyssinica* 
*** *Genetta angolensis* 
*** *Genetta cristata* 
*** *Genetta genetta* 
*** *Genetta johnstoni* 
*** *Genetta maculata* 
*** *Genetta servalina* 
*** *Genetta thierryi* 
*** *Genetta tigrina* 
*** *Genetta victoriae* 
** **Xénero** *Osbornictis* 
*** *Osbornictis piscivora* 
** **Xénero** *Poiana* 
*** *Poiana leightoni* 
*** *Poiana richardsoni* 
** **Xénero** *Prionodon* 
*** *Prionodon linsang* 
*** *Prionodon pardicolor* 
** **Xénero** *Viverra* 
*** *Viverra civettina* 
*** *Viverra megaspila* 
*** *Viverra tangalunga* 
*** *Viverra zibetha* 
** **Xénero** *Viverricula* 
*** *Viverricula indica*

## Ligazóns externas 
* Genet: Wildlife summary from the African Wildlife Foundation 
* BBC: 'New mammal' seen in Borneo
* University of Michigan's Animal Diversity Web page
* ITIS page
* The Straight Dope on Civet Cats
Aleksandr Afanasev

**Aleksandr Nikolaevich Afanasev** (ruso cirílico *Александр Николаевич Афанасьев*), nado en Boguchar (Vorónezh) o 11 de setembro de 1826 e finado en Moscova o 23 de outubro de 1871, foi un escritor ruso.

## Traxectoria 
Foi o maior dos folcloristas rusos da época, e o primeiro en editar volumes de contos de tradición eslava. A súa obra consta dun total de 680 contos tradicionais rusos recollidos en oito volumes que realizou de 1855 a 1863, algúns tan coñecidos como "Basilisa a fermosa", "A lenda de Márya Morevna" ou "O soldado e a morte".

Foi membro da Academia de Xeografía rusa dende 1852. Esta organización foi a impulsora da publicación dos seus volumes de contos.

## Véxase tamén 
### Bibliografía 
* Afanasev. *Cuentos populares rusos* .— 2. ed. . — Buenos Aires : Espasa-Calpe, 1948 . — 163 p.
* A.N.A. Afanasev (3 volumes) (C) Ed. castellana Ediciones Generales Anaya, S.A., Madrid, 1983
O soldado e a morte

***O soldado e a morte*** é un conto de fadas escrito polo folclorista ruso Aleksandr Nikoláyevich Afanásiev (1826-1871).

## Argumento 
É a historia dun soldado que retorna da guerra e que, ó compartir o pouco que lle queda (unhas galletas) cunha serie de personaxes necesitados, obtén en troco deles varios regalos, sendo o máis importante un saco máxico. Este ten a propiedade de encerrar nel calquera cousa tras recibir a orde do seu propietario, o cal seralle moi útil para liberar a un castelo duns demos e coller sona no reino do tsar; pero cando capturou á morte, as cousas no mundo complicáronse. Xa ninguén morría, nin sequera aqueles que esperaban o descanso a causa das súas enfermidades e sufrimentos. Por isto, o soldado finalmente comprendeu que a morte non pode estar presa e a deixa libre para que cumpra coa súa misión.

## Véxase tamén 
### Outros artigos 
* Aleksandr Afanásiev.
O xastriño valente

**O xastriño valente** é o conto de fadas número 20 dos irmáns Grimm, polas súas colleitas de contos de tradición oral que tornaron en contos infantís.

## Resumo do conto 
Un xastre estaba sendo molestado por sete moscas mentres traballaba e decidiu acabar con elas, e o fixo dunha soa vez. Orgulloso da súa proeza, pois non é cousa doada, fiou unha cinta onde puxo *Sete dun golpe*, e decidiu que o mundo debía saber da súa proeza, e votou a andar. No camiño, atópase cun xigante que, pensando que a frase refírese a homes en vez de moscas, lle mostra respecto. Pero o xigante pono a proba en numerosas ocasións, das que o xastreciño valente sae indemne grazas ó seu enxeño. Despois de desfacerse del, chega a un reino onde a frase *Sete dun golpe* é interpretada como o lema dun poderoso guerreiro, e impresionados, encárganlle liberar a rexión de dous xigantes, un unicornio e un temíbel xabaril que teñen asustados os seus habitantes. En troques recibirá a metade dun reino e a man dunha princesa. Empregando novamente a súa intelixencia, o xastreciño valente supera os retos que enfronta conseguindo despois a súa recompensa.
 
## Adaptación da Disney 
Mickey Mouse aparece no filme de debuxos animados da Disney *Brave Little Tailor* baseado neste conto.

## Notas 
## Véxase tamén 
### Outros artigos 
* Irmáns Grimm
Muroran

**Muroran** (室蘭市, むろらんし, *Muroran-shi*) é unha cidade e concello da subprefectura de Iburi e da prefectura de Hokkaidō no Xapón, capital da súa subprefectura. Está situado ao suroeste da illa de Hokkaidō, no norte do Xapón. A súa superficie é de 80,65&nbsp;km², a poboación é de 96.050 habitantes (2009) e ten unha densidade de poboación de 1.190 h/km².

O concello de Muroran limita cos concellos de Date e Noboribetsu.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Muroran .  
* Sitio web oficial da cidade de Muroran .
Bibai

**Bibai** (美唄市, びばいし, *Bibai-shi*) é un concello xaponés da subprefectura de Sorachi e da prefectura de Hokkaidō. Está situado no centro-oeste da illa de Hokkaidō, no norte do Xapón. A súa superficie é de 277,61&nbsp;km², a poboación é de 26.938 habitantes (2009) e ten unha densidade de poboación de 97 h/km².

O concello de Bibai limita cos concellos de Iwamizawa, Mikasa, Ashibetsu, Naie, Urausu e Tsukigata.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Bibai .
Lobo árabe

O **lobo árabe** (*Canis lupus arabs*) é unha subespecie do lobo. Anteriormente, a súa área de distribución comprendía parte significativa da Península arábica. Actualmente o seu hábitat vese reducido a pequenas rexións de Israel, Omán, Iemen, Xordania e Arabia Saudita

## Características
É menor que os seus parentes eurasiático e americano. Posúe un cabelo de dimensións máis reducidas, cunha coloración cincenta. Non convive en mandas grande, cazando normalmente en parella ou en grupos de tres ou catro animais. Os seus ollos son marelos, aínda que algúns exemplares poden ter os ollos pardos, unha indicación de que os seus antepasados poden terse cruzado con cans salvaxes. Este último detalle poderá ser un factor de ameaza para a supervivencia da subespecie.

Estes lobos atacan e aliméntanse de calquera animal doméstico con tamaño até ao dunha cabra. Como resultado, os criadores de gando non deixan de tentar matalos con velenos ou trampas.

Aliméntanse de lebres, roedores, ungulados e carne putrefacta que atopan.

En Omán, a poboación lupina aumentou de maneira significativa dende que a caza foi prohibida, existindo a posibilidade forte de que se poidan restabelecer naturalmente nesta rexión. En Israel existen entre 100 e 150 individuos, na rexión do Negev e Ha'arava.
Félix María Samaniego

**Félix María Serafín Sánchez de Samaniego**, nado en Laguardia, Áraba, o 12 de outubro de 1745 e finado tamén alí o 11 de agosto de 1801, foi un escritor en lingua castelá, famoso polas súas fábulas.

## Obra 
A influencia da súa educación francesa advírtese na única obra pola o que o coñecemos: as Fábulas morais, 157 fábulas distribuídas en 9 libros. Samaniego ridiculiza os defectos humanos nas súas fábulas, imitando ós grandes fabulistas Fedro, Esopo e La Fontaine. Aínda que as fábulas de Samaniego están escritas en verso, o seu carácter é prosaico, dados os asuntos que trata; a súa finalidade é didáctica. Seguindo o exemplo de Fedro, Samaniego elimina das súas fábulas o ton inxenuo e entrañable do que dotara Esopo ás súas e énchenas de críticas veladas pero implacables contra personaxes relevantes, hábitos sociais e actitudes políticas de dubidosa integridade. Entre as súas principais fábulas temos: *La paloma*, *Congreso de ratones*, *La cigarra y la hormiga*, *El perro y el cocodrilo* e *La zorra y las uvas*.

Escribiu así mesmo unha colección de poesía erótica, de ton humorístico e contido procaz, que se publicou co título O xardín de Venus.
A galiña dos ovos de ouro

[miniatura|Ilustración de 1919 de [Milo Winter dunha edición da fábula na que a galiña é substituída por un ganso.]]
**A galiña dos ovos de ouro** é unha das fábulas atribuídas a Esopo.

Nela, un granxeiro e a súa esposa encóntranse con que unha das súas galiñas pon ovos de ouro. Pero non ledos ó ter que esperar á posta da galiña, deciden matala para ver se ten unha mina no seu interior. Cando descobren que non é así, caen na conta de que mellor lles valera conservar o que tiñan.
Jacinto Argaya

**Jacinto Argaya Goicoechea**, nado en Bera o 28 de novembro de 1903 e finado en Valencia o 12 de marzo de 1993, foi un bispo católico navarro.

## Traxectoria 
Foi nomeado bispo auxiliar de Valencia o 15 de agosto de 1952, recibindo a ordenación episcopal o 26 de outubro de mans do arcebispo Marcelino Olaechea. O 27 de outubro de 1957 foi nomeado bispo de Mondoñedo. Participou en todas as sesións do Concilio Vaticano II sen ausentarse, xunto co cardeal Pericle Felici, ningún día dos que durou. Tomou posesión como bispo de Donostia o 10 de decembro de 1968.

Como bispo de Donostia publicou o 22 de novembro de 1970 unha carta pastoral co gallo do proceso de Burgos, asinada conxuntamente co administrador apostólico de Bilbao, José María Cirarda. Nela pedían que o xuízo non se celebrara baixo xustiza militar senón baixo tribunais ordinarios, e condenando toda violencia sen importar a súa orixe. Aínda que recibiron moitas críticas de sectores afíns ao réxime, a Conferencia Episcopal Española emitiu unha declaración de apoio aos prelados.

Cesou, por renuncia no cargo, o 17 de febreiro de 1979.

## Notas
Cima de Vila, Monseiro, Láncara

**Cima de Vila** é un lugar da parroquia de Monseiro, no concello lugués de Láncara, na comarca de Sarria. Segundo o Instituto Galego de Estatística, no 2008 tiña 8 habitantes (4 homes e 4 mulleres), o que non supón ningún cambio con respecto ao ano 1999 cando contaba cos mesmos habitantes.
## Lugares e parroquias 
### Lugares de Monseiro 
### Parroquias de Láncara
Larín

Como topónimo **Larín** pode referirse a:

;En Galiza
***Larín**, parroquia do concello de Arteixo;
****Larín de Arriba**, lugar de dita parroquia;
***Larín**, parroquia do concello de Láncara;
****Larín**, lugar de dita parroquia;
***Larín**, lugar da parroquia de Lendo, no concello da Laracha;
***Larín**, lugar da parroquia de Morlán, no concello de Trazo;
***Vilarín**, lugar da parroquia de Penamaior, no concello de Becerreá;
***Vilarín**, lugar da parroquia de Montecubeiro, no concello de Castroverde;
***Vilarín**, lugar da parroquia de Cedrón, no concello de Láncara;
***Vilarín**, lugar da parroquia de Vallo, no concello de Navia de Suarna;
***Vilarín**, lugar da parroquia da Alence, no concello das Nogais;
***Vilarín**, lugar da parroquia de Doncos, no concello das Nogais;
***Vilarín**, lugar da parroquia de Xudán, no concello da Pontenova;
***Vilarín de Baxo**, lugar da parroquia de San Martín de Suarna, no concello da Fonsagrada;
***Vilarín de Córneas**, lugar da parroquia de Córneas, no concello de Baleira;
***Vilarín de Cubilledo**, lugar da parroquia de Cubilledo, no concello de Baleira;
***Vilarín de Riba**, lugar da parroquia de San Martín de Suarna, no concello da Fonsagrada;
***Vilarín do Castelo**, lugar da parroquia do Trobo, no concello da Fonsagrada;
***Vilarín do Monte**, lugar da parroquia de Hospital, no concello de Pedrafita do Cebreiro;
***Vilarín do Pontón**, lugar da parroquia de Lamas de Moreira, no concello da Fonsagrada;
***Chao de Vilarín**, lugar da parroquia de Vilaquinte, no concello de Cervantes.

## Véxase tamén
### Outros artigos
Liquid Snake

**Liquid Snake**(リキッド・スネーク Rikiddo Sunēku) comunmente chamado Liquid, é un personaxe dos videoxogos Metal Gear.

## Historia 
É o xemelgo e arquiinimigo de Solid Snake, así coma comandante de FOXHOUND e dos Soldados Xenoma. Ten un CI de 180 mide 183&nbsp;cm de alto, fala sete idiomas fluidamente (Inglés, Castelán, Francés, Malaio, Árabe, e outras linguas nativas árabes) Durante a Guerra do Golfo loitou coas SAS, a súa misión consistía en destruír lanzadeiras Scud. Caeu no campo de batalla e foi secuestrado polo Exército Iraquí en 1994 foi rescatado e levado os EUA. Xunto con Solid Snake, e Solidus Snake, é un dos tres irmáns xeneticamente feitos das mostras das células de Big Boss, a partir do proxecto chamado Les enfant Terribles. Cre ser inferior a Solid Snake, debido a que pensa que el ten os xenes recesivos. Porén, demóstrase que quen obtén os xenes recesivos é Solid Snake, e quen posúe os xenes dominantes e Liquid Snake. Como resultado disto, Solid Snake foi quen eliminou a Big Boss. Liquid gardaralle unha gran rancor a Solid, e desexa derrotalo en combate para así poder reclamar o seu "dereito a nacer".

A voz de Liquid Snake foi realizada por Cam Clake na versión Americana, por Banjo Ginga na versión xaponesa e por Riki Coello na versión castelá.

## Metal Gear Solid 
En Metal Gear Solid Liquid aparece como antagonista principal de Solid Snake e comandante da unidade FOXHOUND. Liderando a revolta na base de Shadow Moses, nas Illas Fox que constitúen un arquipélago no grupo das Illas Aleutianas en Alasca. Onde estaba sendo desenvolvido Metal Gear REX. Toman como reféns o presidente de ArmsTech Kenneth Baker e o Xefe DARPA Donald Anderson. Esixindo aos EUA que lle devolvesen os restos de Big Boss para corrixir as mutacións dos Soldados Xenoma. Baseándose na capacidade nuclear das instalacións da illa, no apoio unidade FOXHOUND, os Soldados Xenoma e Metal Gear REX Liquid, pretendeu revivir o soño de Big Boss denominando o lugar co nome Outer Heaven para levar o mundo a unha terceira guerra mundial. Na trama faise pasar por Master Miller e engana a Solid Snake para que active a nova versión de Metal Gear, Rex. Liquid explica a Snake a relación entre eles, descubrindo que son fillos de Big Boss, creados para seren o soldado perfecto. Liquid morre polos efectos do virus FOXDIE, levado a través de Snake, a modo de véctor, para eliminar a toda a unidade sublevada.
Corvo viaraz

O **corvo viaraz** (*Corvus corone*), ás veces **corvo pequeno**, **corvo común** ou **choia**, é unha ave da familia dos córvidos. Posúe unha testa ancha e aplanada, un corpo negro brillante e unha plumaxe moi densa.

Aínda que poden hibridar con *Corvus cornix* producindo descendencia fértil, últimos estudos (de 2003) levaron a consideralas especies diferentes, debido á notable diferenza de cor na plumaxe, así como á escasa viabilidade xenética dos híbridos.

A súa voz é forte, áspera, con fondo metálico.

O seu niño está composto de paus, máis livián có da gralla cereixeira, faino en árbores ou arbustos. Pon de catro a seis ovos nunha niñada, de marzo a xullo.

Aliméntase de invertebrados, ovos e grans do chan; con frecuencia, agrúpase en bandadas en praderías con esterco.

## Galería de imaxes

Ficheiro:Skull corvus corone.jpg|Cranio
Ficheiro:Corvus corone Rabenkrähe 2.jpg|*C. corone*
Imaxe:Corvus_corone_map.jpg|Distribución mundial
Corvus corone corone MHNT.ZOO.2010.11.173.1.jpg |*Corvus corone corone* 

## Mitoloxía
Para evitar que Cronos devorase ó seu sexto fillo, Zeus, tal como xa fixera cos anteriores, Rea pariuno agochada nunha cova da illa de Creta. Alí deixouno a criar baixo o coidado das ninfas e os Curetes e foi alimentado con mel e ambrosía. Houbo un home, Céleo, que quixo roubar o mel sagrado, e Zeus castigouno transformándoo nun corvo viaraz.

## Notas 
## Véxase tamén 
### Bibliografía 
* Hume. Rob. 2002. *Guía de campo de las aves de España y Europa*. Ediciones Omega ISBN 84-282-1317-8 .

### Ligazóns externas 
* Ficha da especie (PDF), por Javier Blasco-Zumeta
Fondo da Vila

Como topónimo **Fondo da Vila** pode referirse a:

;En Galiza
***Fondo da Vila**, lugar da parroquia do Mato, no concello de Chantada;
***Fondo da Vila**, lugar da parroquia de Ribela, no concello da Estrada;
***O Fondo da Vila**, lugar da parroquia de Santa María Maior, no concello de Mondoñedo.

## Véxase tamén
### Outros artigos
ŠK Slovan Bratislava

O **ŠK Slovan Bratislava** é un club de fútbol da cidade de Bratislava, en Eslovaquia. Foi fundado en 1919 e xoga na primeira división da liga eslovaca.

## Historia 
O club fundouse en 1919, empezou xogando na liga checoslovaca e de 1939 a 1944 xogaría na primeira liga eslovaca, isto debido á separación que existiu cos checos na segunda guerra mundial. Neste período de 6 anos o Slovan Bratislava logrou gañar a liga en 4 ocasións e foi subcampión nas 2 restantes, mostrando a súa supremacía na rexión.

En 1944 o país se reunifica e volven á liga checoslovaca, onde lograrían o título en 8 ocasións ata 1993, cando ocorre a separación pacífica da República Checa e Eslovaquia. Desde 1993 logrou gañar o título en 5 ocasións máis, a última en 2009.

## Xogadores 
### Xogadores históricos 
* Jozef Adamec
* Ján Čapkovič
* Jozef Čapkovič
* Peter Dubovský
* Koloman Gögh
* Karol Jokl
* László Kubala
* Marián Masný
* Ladislav Móder
* Anton Ondruš
* Ján Pivarník
* Ján Popluhár
* Ján Švehlík
* Dušan Tittel
* Jozef Vengloš

## Palmarés 
### Torneos nacionais 
* **Liga eslovaca** (14): 1940, 1941, 1942, 1944, 1994, 1995, 1996, 1999, 2009, 201, 2013, 2014, 2019, 2020
* **Copa de Eslovaquia **(10): 1970, 1972, 1974, 1976, 1982, 1983, 1989, 1994, 1997 e 1999
* **Copa Pribina** (3): 1994, 1995 e 1996
* **Liha checoslovaca de fútbol** (8): 1949, 1950, 1951, 1955, 1970, 1974, 1975 e 1992
* **Copa de Checoslovaquia** (5): 1962, 1963, 1968, 1974 e 1982

### Torneos internacionais 
* **Recopa de Europa** (1): 1969
* **Copa Intertoto** (6): 1968, 1970, 1972, 1973, 1974 e 1977

## Véxase tamén 
### Ligazóns externas 
* Páxina oficial do ŠK Slovan Bratislava (en eslovaco)
Álcidos

Os **álcidos** (**Alcidae**) son unha familia de aves da orde Charadriiformes. Inclúe diversas especies de aves mariñas coma os araos papagaio, os araos romeiros e os araos dos cons, entre outros.

## Especies 
Os álcidos inclúen 10 xéneros e 22 especies.

* '*Género *Alle'''*
: *Alle alle*

* *'Género *Uria*'*
: *Uria aalge* 
: *Uria lomvia*

* *'Género *Alca*'*
: *Alca torda*

* *'Género *Cepphus*'*
: *Cepphus grylle* 
: *Cepphus columba* 
: *Cepphus carbo*

* *'Género *Brachyramphus*'*
: *Brachyramphus marmoratus* 
: *Brachyramphus brevirostris*

* *'Género *Synthliboramphus*'*
: *Synthliboramphus hypoleucus* 
: *Synthliboramphus craveri* 
: *Synthliboramphus antiquus* 
: *Synthliboramphus wumizusume*

* *'Género *Ptychoramphus*'* 
: *Ptychoramphus aleuticus*

* *'Género *Aethia*'*
: *Aethia psittacula* 
: *Aethia pusilla* 
: *Aethia pygmaea* 
: *Aethia cristatella*

* *'Xénero *Cerorhinca *'*
: *Cerorhinca monocerata*

* *'Xénero *Fratercula*'* 
: *Fratercula arctica* 
: *Fratercula corniculata* 
: *Fratercula cirrhata*

* *'Xénero *Pinguinus *'* †
:*Pinguinus impennis'' †

## Notas
Fondodevila

Como topónimo **Fondodevila** pode referirse a:

;En Galiza
***Fondodevila**, lugar da parroquia de Ambía, no concello de Baños de Molgas;
***Fondodevila**, lugar da parroquia dos Pensos, no concello de Esgos;
***Fondodevila**, lugar da parroquia de Grixoa, no concello de San Amaro;
***Fondodevila**, lugar da parroquia de Ourille, no concello de Verea.

## Véxase tamén
### Outros artigos
Castilla

O topónimo **Castilla** pode referirse a:

;En Galiza
***A Castilla**, lugar da parroquia de Ladrido, no concello de Ortigueira.

;Fóra de Galiza
***Castela**, rexión xeográfica da Península Ibérica.

## Véxase tamén
### Outros artigos
Paíños

Os **paíños**, ou **hidrobátidos**, (**Hydrobatidae**) son unha familia que abrangue varias especies de paíños, pequenas aves peláxicas incluídas nos procelariformes. Ás veces as dúas subfamilias son tratadas como familias separadas: Oceanitidae (paíños do hemisferio sur) e Hydrobatidae (só os paíños do norte).

## Especies 
* **Subfamilia Oceanitinae**
** Paíño de Wilson, *Oceanites oceanicus*
** Paíño de Nova Zelandia, *Oceanites maorianus*
** Paíño de Elliot, *Oceanites gracilis*
** *Garrodia nereis*
** Calcamar, *Pelagodroma marina*
** *Fregetta tropica*
** *Fregetta grallaria*
** *Nesofregetta fuliginosa*
* **Subfamilia Hydrobatinae**
** Paíño europeo *Hydrobates pelagicus*
** Paíño gallado *Oceanodroma leucorhoa*
** Paíño de Matsudaira *Oceanodroma matsudairae*
** *Oceanodroma microsoma*
** Paíño das Galápagos, *Oceanodroma tethys*
** Paíño de Madeira, *Oceanodroma castro*
** Paíño de Swinhoe, *Hydrobates monorhis*
** Paíño de Guadalupe, *Oceanodroma macrodactyla* 
** Paíño de Tristram, *Oceanodroma tristrami*
** *Oceanodroma markhami*
** *Oceanodroma melania*
** *Oceanodroma homochroa*
** *Oceanodroma hornbyi*
** *Oceanodroma furcata*
* **Extintos**
** Oceanodroma hubbsi † (California, Mioceno)
** Oceanites zalascarthmus † (Suráfrica, Plioceno)
** Primodroma bournei † (Gran Bretaña, Eoceno)

## Notas
Angela Sommer-Bodenburg

**Angela Sommer-Bodenburg**, nada o 18 de decembro de 1948 en Reinbek (Alemaña), é unha autora de libros para nenos famosa pola súa serie de *Der kleine Vampir* ("O Pequeno Vampiro"), que vendeu máis de 10 millóns de exemplares .
## Traxectoria 
Estudou maxisterio, psicoloxía e socioloxía na Universidade de Hamburgo. Entre 1972 e 1984 traballou coma profesora de primaria en Hamburgo e escribiu a primeira novela de *Der kleine Vampir* ("O Pequeno Vampiro") a modo de experimento para tentar descubrir que tipo de literatura podería interesar aos seus alumnos. A novela publicouse en maio de 1979 e, tralo éxito alcanzado, a autora retirouse do ensino en 1984 para adicarse exclusivamente á pintura e á escritura. Actualmente reside en Silver City, en Novo México.

Ten no seu haber máis de corenta libros, incluíndo novela, poesía e os vinte volumes da serie de *Der kleine Vampir* ("O Pequeno Vampiro"). A súa obra foi traducida a máis de 30 idiomas, sendo parte dela adaptada para o teatro, a radio, o cine e a televisión. No 2000 estreouse a película *The Little Vampire*, realizada baixo a dirección de Ulrich Edel.
## Obra 
### Serie *Der kleine Vampir* 
* *"Der kleine Vampir un die letzte Verwandlung"* (O pequeno vampiro e a última conversa), 2008
* *"Der kleine Vampir und die Gruselnacht"* (O pequeno vampiro e a noite do terror), 2006
* *"Der kleine Vampir hat Geburtstag"* (O pequeno vampiro está de aniversario), 2002
* *"Der kleine Vampir und die Tanzstunde"* (O pequeno vampiro e a clase de baile), 2001
* *"Der kleine Vampir und Graf Dracula"* (O pequeno vampiro e o Conde Drácula), 2000 (reedición)
* *"Der kleine Vampir feiert Weihnachten"* (O pequeno vampiro celebra o Nadal), 2000 (reedición)
* *"Der kleine Vampir und die Klassenfahrt"* (O pequeno vampiro e a excursión), 2000 (reedición)
* *"Der kleine Vampir und die große Verschwörung"* (O pequeno vampiro e a gran conspiración), 2000 (reedición)
* *"Der kleine Vampir und der rätselhafte Sarg"* (O pequeno vampiro e o enigmático ataúde), 2000 (reedición)
* *"Der kleine Vampir und der Lichtapparat"* (O pequeno vampiro e o aparello de luz), 2000 (reedición)
* *"Der kleine Vampir in der Höhle des Löwen"* (O pequeno vampiro na boca do lobo), 2000 (reedición)
* *"Der kleine Vampir und der unheimliche Patient"* (O pequeno vampiro e o estraño paciente), 2000 (reedición)
* *"Der kleine Vampir liest vor"* (O pequeno vampiro lee), 1988
* *"Der kleine Vampir im Jammertal"* (O pequeno vampiro no val das lamentacións), 1986
* *"Der kleine Vampir in Gefahr"* (O pequeno vampiro en perigo), 1985
* *"Der kleine Vampir und die große Liebe"* (O pequeno vampiro e o grande amor), 1985
* *"Der kleine Vampir auf dem Bauernhof"* (O pequeno vampiro na granxa), 1983
* *"Der kleine Vampir verreist"* (O pequeno vampiro vaise de viaxe), 1982
* *"Der kleine Vampir zieht um"* (O pequeno vampiro múdase de casa), 1980
* *"Der kleine Vampir"* (O pequeno vampiro), 1979

## Notas
Mascatos

Os **mascatos**, ou **súlidos**, (**Sulidae**) son unha familia de aves mariñas que abrangue os mascatos. Os súlidos son aves costeiras medio-grandes que se somerxen e mergullan para atrapar ao peixe. Ata hai pouco todos estaban clasificados no xénero *Sula*, e algúns autores aínda consideran as especies nesta familia como conxéneras. Esta familia asígnase á orde dos Pelecaniformes.

## Orde filoxenética 
Actualmente distínguense tres xéneros de mascatos que abranguen dez especies:

'*Xénero *Morus'''*
* *Morus bassanus*  (Mascato)
* *Morus capensis*  (Mascato do Cabo)
* *Morus serrator* (Mascato australiano)

*'Xénero *Papasula*'*
* *Papasula abbotti*

*'Xénero *Sula*'* 
* *Sula nebouxii* 
* *Sula variegata* 
* *Sula dactylatra* 
* *Sula granti*
* *Sula sula* 
* *Sula leucogaster (Mascato pardo)''

## Notas 
## Véxase tamén
Partido da Protección dos Dereitos Humanos

O **Partido da Protección dos Dereitos Humanos** (en inglés: **Human Rights Protection Party, HRPP**) é un partido político de Samoa. Ten sido o partido dominante na política samoana dende 1982.
## Historia 
O partido foi fundado en maio de 1979 como oposición ao goberno de Tupuola Efi. Goberna o país dende a súa primeira vitoria en 1982, agás nun breve período entre 1986 e 1987 cando as diferenzas internas obrigáronlle a ir en coalición.

A figura máis senlleira do partido é o antigo Primeiro Ministro Tofilau Eti Alesana, finado en 1999. O líder do partido é o Primeiro Ministro Tuila'epa Sailele Malielegaoi.

Nas eleccións lexislativas do 4 de marzo de 2001, o partido obtivo o 45,1% dos votos e 23 de 49 escanos. Nas eleccións do 2 de abril de 2006, acadou 35 de 49 escanos.

## Notas